|  |  |
| --- | --- |
| Numri i lëndës: | 2021:025559 |
| Datë: | 22.03.2022 |
| Numri i dokumentit:  | 02823812 |

 **C. nr. 204/2021**

GJYKATA THEMELORE NË PRIZREN, Departamenti i Përgjithshëm, gjyqtari Atdhe Berisha, me praktikanten Xhennet Shantir, në çështjen kontestimore sipas padisë së paditëses Ministria e Bujqësisë, Pylltarisë dhe Zhvillimit Rural/MBPZHR/Agjencia Pyjore e Kosovës, Drejtorati Koordinues Rajonal me seli në Prizren, kundër të paditurve Kompania "ENERGY-TAPS" Sh.p.k me seli në .... Komuna e Prizrenit, përfaqësuar nga G.V.R., Drejtor Gjeneral, rruga .... Prizren dhe E.K. nga fshati .... Komuna e Prizrenit, për pagesën e borxhit, me vlerë të kontestit 224.91, jashtë seance me datë22 Mars 2022, mori këtë:

**A K T G J Y K I M**

(për shkak të mosbindjes)

 Miratohet kërkesëpadia e paditëses Ministria e Bujqësisë, Pylltarisë dhe Zhvillimit Rural/MBPZHR/ Agjencia Pyjore e Kosovës, Drejtorati Koordinues Rajonal me seli në Prizren.

 Detyrohen të paditurit Kompania "ENERGY-TAPS" Sh.p.k me seli në Manastiricë, Komuna e Prizrenit, përfaqësuar nga Gzimtar Vebi Rizanaj, Drejtor Gjeneral, rruga "Astrit Suli" nr.18. Prizren dhe E.K. nga fshati .... Komuna e Prizrenit, t'i paguan borxhin paditëses Ministria e Bujqësisë, Pylltarisë dhe Zhvillimit Rural/MBPZHR/ Agjencia Pyjore e Kosovës, Drejtorati Koordinues Rajonal me seli në Prizren, në shumën prej 224.91€, me kamatë vjetore 8% nga dita 16 Nëntor 2019 (datë kur i padituri ka ra në vonesë), deri në pagesën përfundimtare. Si dhe të paguan shpenzimet e procedurës në shumën prej 20,oo €, të gjitha këto brenda 15 ditësh nga dita e plotfuqishmërisë së këtij aktgjykimi, nën kërcënim të ekzekutimit të dhunshëm.

**A r s y e t i m**

 Paditësja me datë 10 Shkurt 2021 ka paraqitur padi kundër të paditurve Kompania "ENERGY-TAPS" Sh.p.k, përfaqësuar nga G.V.R. Drejtor Gjeneral dhe E.K. me të cilën ka kërkuar nga gjykata të detyrohen të paditurit që të paguajnë shumë prej 224.91 €, në emër të pagesës së borxhit.

 Padisë i ka bashkangjitur si prova materiale: Kontratën për qiranë e tokës pyjore Ref:KE-896/15, e datës 16.11.2015, Urdhëresën për pagesë Nr.421/20, dt. 03.08.2020, Urdhëresën për pagesë Nr.648/20, dt.20.11.2020, Procesverbalin Nr.000379, dt.24.12.2020,Kërkesën Nr.04/2021, dt. 06.01.2021, Vërejtjen para padisë Nr.06/2021, dt.06.01.2021.

 Gjykata një kopje të padisë dhe provave të bashkangjitura padisë, me datë 01 Mars 2021 i ka dorëzuar palëve të paditura me vërejtje për dhënien e përgjigjes në padi, duke i udhëzuar palët e paditura që të paraqesin përgjigje me shkrim në padinë e palës paditëse. Ndërsa në anën tjetër edhe i ka njoftuar ata për pasojat e mosveprimit sipas asaj vërejte.

 Pasi që palët e paditura nuk kanë paraqitur përgjigje në padi si dhe duke pasur parasysh faktin se themelësia e kërkesë padisë del nga faktet e treguara në padi dhe të njëjtat nuk janë në kundërshtim me provat e administruara, gjykata në kuptim të nenit 150 par.1 të Ligjit për Procedurën Kontestimore, vendosi që të miraton kërkesëpadinë e palës paditëse.

 Gjykata vendosi që palët e paditura të paguajnë kamatën vjetore prej 8% nga data 16 Nëntor 2019, e deri në pagesën definitive, në kuptim të nenit 382 të Ligjit për Marrëdhëniet e Detyrimeve. Pasi që afati i fundit për pagesën e detyrimit ka qenë data 16 Nëntor 2019.

 Lidhur me shpenzimet e procedurës gjykata vendosi në kuptim të nenit 452 të LPK-së, duke miratuar shumën prej 20,oo € për taksa gjyqësore për padinë e paraqitur.

 Nga arsyet e cekura më lartë u vendos si në dispozitiv të këtij aktgjykimi.

GJYKATA THEMELORE NË PRIZREN

 C. nr. 204/2021 datë 22 Mars 2022

 Praktikantja Gjyqtari

Xhennet Shantir Atdhe Berisha

**UDHËZIME PËR ANKESË:** Kundër këtij aktgjykimi pala e pakënaqur mund të paraqet ankesë në Gjykatën e Apelit në Prishtinë, përmes kësaj gjykate, brenda 15 ditësh nga dita e pranimit të këtij aktgjykimi.